Document ID: 32003R0814

Padomes Regula (EK) Nr. 814/2003
(2003. gada 8. maijs)
par grozījumiem Regulā (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu,
ņemot vērā Komisijas priekšlikumu,
tā kā:
(1) Kopš Regulas (EK) Nr. 2501/2001 [1] stāšanās spēkā 2002. gada 1. janvārī ir konstatēts, ka tai ir nepieciešami daži grozījumi.
(2) Jo īpaši jāievieš īpašs noteikums, kas atļautu saņēmēju valsti, kura piedzīvo smagu ekonomikas un finanšu krīzi, atbrīvot no jaunu nozaru diferencēšanas. Turklāt, tā kā noteikumus Regulā (EK) Nr. 2501/2001, kas attiecas uz nozarēm, nevar piemērot produktiem, kuri nav iedalīti kādā konkrētā nozarē, tad ir jāgroza minētās Regulas III pielikums, precizējot katra tā produkta nozari, uz kuru attiecas kāds no atšķirīgajiem pasākumiem.
(3) Līdz 2003. gada 1. janvārim nebija iespējams pieņemt pirmo lēmumu, kas paredzēts minētās regulas 12. panta 5. punktā; tādēļ ir lietderīgi tarifa preferenču atcelšanu piemērot divos posmos - no 2003. gada 1. novembra un no 2004. gada 1. maija.
(4) Tādēļ Regula (EK) Nr. 2501/2001 ir attiecīgi jāgroza,
IR PIEŅĒMUSI ŠO REGULU.
1. pants
Regulu (EK) Nr. 2501/2001 groza šādi:
1. Regulas 10. pantam pievieno šādu punktu:
"3. Šā panta 1. un 2. punktā minētās tarifu preferences nepiemēro to nozaru ražojumiem, kurās attiecīgajai izcelsmes valstij šīs tarifu preferences ir atceltas saskaņā ar I pielikuma D aili vai ar lēmumu, kas vēlāk pieņemts saskaņā ar 12. pantu."
2. Regulas 12. panta 6. punktu aizstāj ar šādu:
"6. Pirmo lēmumu, kas pieņemts saskaņā ar 5. punktu, piemēro šādi:
- attiecībā uz tarifa preferenču atcelšanu no 2003. gada 1. novembra to piemēro par 50 %, bet no 2004. gada 1. maija - par 100 % saskaņā ar 1. punktā paredzēto procedūru,
- attiecībā uz tarifa preferenču atjaunošanu to piemēro no 2003. gada 1. janvāra saskaņā ar 2. punktā paredzēto procedūru.
Tālākie lēmumi, kas pieņemti saskaņā ar 5. punktu, stājas spēkā aiznākamā gada 1. janvārī pēc to pieņemšanas."
3. Regulas 12. pantu papildina ar šādu punktu:
"8. Ja saņēmējvalsts reģistrē vismaz 3 % samazinājumu no reālā iekšzemes kopprodukta, kas izteikts attiecīgās valsts valūtā par pēdējiem 12 mēnešiem, par kuriem ir pieejami dati, šā panta 1. punktu nepiemēro lēmumiem, kas pieņemti saskaņā ar 5. punktu."
4. I pielikuma sākumā doto paskaidrojošo daļu groza šādi:
Atsaucē uz "D aili" iekavas "(7. panta 8. punkts)" aizstāj ar "(7. panta 8. punkts un 10. panta 3. punkts)".
5. II pielikumā 4. punkta tekstu (
"Statistikas avoti"
) aizstāj ar šādu:
"Statistikas avots, no kura iegūst ienākumu uz vienu iedzīvotāju, ir Pasaules bankas Pasaules attīstības ziņojums, attiecībā uz ceturkšņa iekšzemes kopproduktu - SVF Starptautiskā finanšu statistika, attiecībā uz rūpniecības ražojumu izvedumu - ANO Comtrade statistika, bet attiecībā uz Kopienas ievedumu - Comext statistika."
6. III pielikumā pievieno vēl vienu nozaru, kas minēta šīs regulas pielikumā.
2. pants
Šī regula stājas spēkā tajā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 8. maijā

Labels: 19
5
20
0
3
9